CELEX: 62009CA0442
Language: ro
Date: 2011-09-06 00:00:00
Title: Cauza C-442/09: Hotărârea Curții (Marea Cameră) din 6 septembrie 2011 (cerere de pronunțare a unei hotărâri preliminare formulată de Bayerischer Verwaltungsgerichtshof — Germania) — Karl Heinz Bablok și alții/Freistaat Bayern [Produse alimentare modificate genetic — Regulamentul (CE) nr. 1829/2003 — Articolele 2-4 și 12 — Directiva 2001/18/CE — Articolul 2 — Directiva 2000/13/CE — Articolul 6 — Regulamentul (CE) nr. 178/2002 — Articolul 2 — Produse apicole — Prezența de polen provenit de la plante modificate genetic — Consecințe — Introducere pe piață — Noțiunile organism și produse alimentare care conțin ingrediente produse din organisme modificate genetic ]

22.10.2011   
            
            
               RO
            
            
               Jurnalul Oficial al Uniunii Europene
            
            
               C 311/7
            
         Hotărârea Curții (Marea Cameră) din 6 septembrie 2011 (cerere de pronunțare a unei hotărâri preliminare formulată de Bayerischer Verwaltungsgerichtshof — Germania) — Karl Heinz Bablok și alții/Freistaat Bayern
   (Cauza C-442/09) (1)
   
   (Produse alimentare modificate genetic - Regulamentul (CE) nr. 1829/2003 - Articolele 2-4 și 12 - Directiva 2001/18/CE - Articolul 2 - Directiva 2000/13/CE - Articolul 6 - Regulamentul (CE) nr. 178/2002 - Articolul 2 - Produse apicole - Prezența de polen provenit de la plante modificate genetic - Consecințe - Introducere pe piață - Noțiunile „organism” și „produse alimentare care conțin ingrediente produse din organisme modificate genetic”)
   2011/C 311/09
   Limba de procedură: germana
   
      Instanța de trimitere
   
   Bayerischer Verwaltungsgerichtshof
   
      Părțile din acțiunea principală
   
   
      Reclamanți: Karl Heinz Bablok, Stefan Egeter, Josef Stegmeier, Karlhans Müller, Barbara Klimesch
   
      Pârâtă: Freistaat Bayern
   
      Cu participarea: Monsanto Technology LLC, Monsanto Agrar Deutschland GmbH, Monsanto Europe SA/NV
   
      Obiectul
   
   Cerere de pronunțare a unei hotărâri preliminare — Bayerischer Verwaltungsgerichtshof — Interpretarea articolului 2 punctele 5 și 10, a articolului 3 alineatul (1), a articolului 4 alineatul (2) și a articolului 12 alineatul (2) din Regulamentul (CE) nr. 1829/2003 al Parlamentului European și al Consiliului din 22 septembrie 2003 privind produsele alimentare și furajele modificate genetic (JO L 268, p. 1, Ediție specială, 13/vol. 41, p. 3) — Prezență involuntară și accidentală în produsele apicole a polenului plantelor modificate genetic și care nu mai are capacitate de reproducere — Repercusiuni eventuale asupra modalităților de introducere pe piață a produselor menționate — Noțiunile „organism modificat genetic” și „produs din OMG-uri”
   
      Dispozitivul
   
   
               1.
            
            
               Noțiunea de organism modificat genetic în înțelesul articolului 2 punctul 5 din Regulamentul (CE) nr. 1829/2003 al Parlamentului European și al Consiliului din 22 septembrie 2003 privind produsele alimentare și furajele modificate genetic trebuie interpretată în sensul că o substanță precum polenul derivat dintr-un soi de porumb modificat genetic, care și-a pierdut capacitatea de reproducere și care este lipsită de orice capacitate de transferare a materialului genetic pe care îl conține, nu mai intră sub incidența acestei noțiuni.
            
         
               2.
            
            
               Articolul 2 punctele 1, 10 și 13 precum și articolul 3 alineatul (1) litera (c) din Regulamentul nr. 1829/2003, articolul 2 din Regulamentul nr. 178/2002 al Parlamentului European și al Consiliului din 28 ianuarie 2002 de stabilire a principiilor și a cerințelor generale ale legislației alimentare, de instituire a Autorității Europene pentru Siguranța Alimentară și de stabilire a procedurilor în domeniul siguranței produselor alimentare și articolul 6 alineatul (4) litera (a) din Directiva 2000/13/CE a Parlamentului European și a Consiliului din 20 martie 2000 privind apropierea legislațiilor statelor membre referitoare la etichetarea și prezentarea produselor alimentare, precum și la publicitatea acestora trebuie interpretate în sensul că, în cazul în care o substanță precum polenul care conține ADN și proteine modificate genetic nu mai poate fi considerată un organism modificat genetic, produse precum mierea și suplimentele alimentare care conțin o astfel de substanță constituie, în înțelesul articolului 3 alineatul (1) litera (c) din Regulamentul nr. 1829/2003, „produse alimentare […] care conțin [ingrediente produse din OMG-uri]”. O astfel de calificare poate fi reținută independent de aspectul dacă substanța în cauză a fost încorporată în mod intenționat sau involuntar.
            
         
               3.
            
            
               Articolul 3 alineatul (1) și articolul 4 alineatul (2) din Regulamentul nr. 1829/2003 trebuie interpretate în sensul că, în cazul în care implică o obligație de autorizare și de supraveghere a unui produs alimentar, nu se poate aplica prin analogie acestei obligații un prag de toleranță precum cel prevăzut în domeniul etichetării la articolul 12 alineatul (2) din același regulament.
            
         
      (1)  JO C 24, 30.1.2010.